CELEX: 62017CN0363
Language: et
Date: 2017-06-13 00:00:00
Title: Kohtuasi C-363/17: Equipolymers Srl, M&G Polimeri Italia SpA, Novapet SA 13. juunil 2017 esitatud apellatsioonkaebus Üldkohtu (esimene koda) 5. aprilli 2017. aasta otsuse peale kohtuasjas T-422/13: Committee of Polyethylene Terephthalate (PET) Manufacturers in Europe (CPME) jt versus Euroopa Liidu Nõukogu

28.8.2017   
            
            
               ET
            
            
               Euroopa Liidu Teataja
            
            
               C 283/24
            
         Equipolymers Srl, M&G Polimeri Italia SpA, Novapet SA 13. juunil 2017 esitatud apellatsioonkaebus Üldkohtu (esimene koda) 5. aprilli 2017. aasta otsuse peale kohtuasjas T-422/13: Committee of Polyethylene Terephthalate (PET) Manufacturers in Europe (CPME) jt versus Euroopa Liidu Nõukogu
   (Kohtuasi C-363/17)
   (2017/C 283/33)
   Kohtumenetluse keel: inglise
   
      Pooled
   
   
      Apellandid: Equipolymers Srl, M&G Polimeri Italia SpA, Novapet SA (esindajad: advokaat L. Ruessmann ja solicitor J. Beck)
   
      Teised menetlusosalised: Committee of Polyethylene Terephthalate (PET) Manufacturers in Europe (CPME), Cepsa Química SA, Indorama Ventures Poland sp. z o.o., Lotte Chemical UK Ltd, Ottana Polimeri Srl, UAB Indorama Polymers Europe, UAB Neo Group, UAB Orion Global pet, Euroopa Liidu Nõukogu, Euroopa Komisjon
   
      Apellantide nõuded
   
   
               —
            
            
               tunnistada apellatsioonkaebus vastuvõetavaks ja põhjendatuks;
            
         
               —
            
            
               tühistada Üldkohtu otsus osas, milles jäetakse rahuldamata kahju hüvitamise nõue;
            
         
               —
            
            
               lahendada kahju hüvitamise nõue sisuliselt ja mõista apellantidele nõutud kahjuhüvitis, või suunata juhtum tagasi Üldkohtule sisulise otsuse tegemiseks kahju hüvitamise nõude kohta, ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Üldkohus moonutas ja esitles valesti apellantide esitatud tõendeid, kui ta järeldas, et puudub põhjuslik seos otsuse 2013/226 (1) õigusvastase vastuvõtmise ning apellantidele tekkinud kahju vahel (vaidlustatud kohtuotsus, punktid 155–197, täpsemalt punktid 187–189).
   
      (1)  Nõukogu 21. mai 2013. aasta rakendusotsus 2013/226/EL, millega lükatakse tagasi nõukogu rakendusmääruse ettepanek, millega kehtestatakse pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes ning lõpetatakse aegumise läbivaatamise menetlus Indoneesiast ja Malaisiast pärit teatava polüetüleentereftalaadi impordi suhtes niivõrd, kuivõrd ettepanekuga kehtestatakse lõplik dumpinguvastane tollimaks Indiast, Taiwanist ja Taist pärit teatava polüetüleentereftalaadi impordi suhtes (ELT L 136, 23.5.2013, lk 12).